Document ID: 32006D0591

32006D0591
L 240/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 1 септември 2006 година
за изменение на Решение 2005/393/ЕО по отношение на зоните с ограничен достъп във връзка с болестта син език
(нотифицирано под номер C(2006) 3947)
(текст от значение за ЕИП)
(2006/591/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 10, параграф 4 от нея,
като взе предвид Директива 2000/75/ЕО на Съвета от 20 ноември 2000 г. относно определяне на условията за борба и ликвидиране на болестта син език (2), и по-специално член 6, параграф 1, втора алинея, член 8, параграф 2, буква г), член 8, параграф 3, член 9, параграф 1, буква в), както и член 19, трети параграф от нея,
като има предвид, че:
(1)
Директива 2000/75/ЕО приема правилата и мерките за борба с болестта син език в Общността, включително установяването на предпазни и надзорни зони, и налага забрана животните да напускат тези зони.
(2)
Решение 2005/393/ЕО на Комисията от 23 май 2005 г. относно предпазните зони и надзорните зони във връзка с болестта син език и условията за движение от и през такива зони (3) предвижда демаркирането на глобални географски зони, там където предпазните и надзорните зони (зони с ограничен достъп) следва да бъдат създадени от държавите-членки във връзка с болестта син език.
(3)
На 17, 19 и 21 август съответно Нидерландия, Белгия и Германия информираха Комисията за редица заподозрени клинични случаи на болестта син език в стопанства за развъждане на овце и едър рогат добитък в области в Нидерландия, Белгия и Германия, които са в близост до Люксембург и Франция и разположени в радиус от 50 km от Kerkrade (Нидерландия), където за първи път е имало обявяване за възникнало съмнение за случай на заболяването.
(4)
За да се избегне разпространението на болестта от засегнатите области, Комисията прие Решение 2006/577/ЕО от 22 август 2006 г. относно определени защитни мерки срещу болестта син език (4), приемащо правилата за движение на животни от видове, които са податливи на болестта син език, както и на сперма, яйцеклетки и ембриони, придобити от тях, от засегнатите области.
(5)
Впоследствие Референтната лаборатория на Общността за болестта син език в Pirbright (Обединеното кралство) потвърди случаи на син език, както и че въпросният вирус е от серотип 8. За този серотип преди това не е било докладвано в Европа.
(6)
С оглед на това разкритие Решение 2005/393/ЕО следва да бъде изменено, за да се вмъкне нова зона с ограничен достъп, включваща засегнатата зона, а Решение 2006/577/ЕО следва да бъде отменено.
(7)
Като се вземат предвид фермерските практики, специфични придвижвания на животни, податливи на болестта, могат да се разрешат, без да се подлага на риск контрола върху заболяването, като това става под надзора на съответните компетентни органи.
(8)
За да се предотврати по-нататъшното разпространение на заболяването, настоящото решение следва да се прилага само като мярка за неотложност.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2005/393/ЕО се изменя, както следва:
1.
Член 2 се заменя със следното:
„Член 2
Определяне на границите на зоните с ограничен достъп
Границите на зоните с ограничен достъп се определят в рамката на глобалните географски райони, изброени за зоните А, Б, В, Г, Д, и Е в приложение I.
Изключения от забраната за напускане на тези зони с ограничен достъп могат единствено да бъдат позволени в съответствие с членове 3, 4, 5 и 6.
В случая със зона с ограничен достъп Д придвижванията на живи преживни животни между Испания и Португалия подлежи на разрешаване от страна на съответните компетентни органи, на основание на двустранно споразумение.
В случая със зона с ограничен достъп Е придвижванията на живи животни, податливи на болестта син език, както и на сперма, яйцеклетки и ембриони от тях, вътре в зоната, се разрешават.
Член 2а
Дерогация от забраната за придвижване в 20-километровата зона
Чрез дерогация от член 6, параграф 1, буква в) от Директива 2000/75/ЕО следните животни са изключени от забраната за придвижване в 20-километровата зона:
-
животни за незабавно клане, при условие че е дадено одобрение от компетентния ветеринарен орган;
-
животни извън 20-километровата зона, които са предназначени за селскостопански обект вътре в 20-километровата зона;
-
във връзка с дадено одобрение и на основание на ветеринарно-санитарните изисквания, които се определят от компетентния ветеринарен орган, животни, предназначени за селскостопански обект в зоната с ограничен достъп.“
2.
Приложение I се изменя в съответствие с приложението към настоящото решение.
Член 2
Решение 2006/577/ЕО се отменя.
Член 3
Настоящото решение се прилага от деня след публикуването му в Официален вестник на Европейския съюз.
Член 4
Адресати на настоящото решение са държавите-членки.
Съставено в Брюксел на 1 септември 2006 година.

Labels: 0
3
8
6
18